《资州邓园》
宋代·李新

苍官愯愯护重岗，绿玉寒梢亚短墙。
春事鸟啼三月老，路人风送百花香。
蜂衙归去栏干静，江面飞来燕子忙。
簿领堆中催白发，不知閒日许多长。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。